Eftir að tilraunir stjórnvalda fara illilega úrskeiðis , þá verða leðurblökur skyndilega gáfaðar , grimmar alætur , sem ráðast á fólk við Gallup í Texas . Leðurblökusérfræðingurinn Seila Casper og aðstoðarmaður hennar Jimmy eru fengin til að ná stjórn á ástandinu , en ná þau að stöðva leðurblökurnar áður en herinn mætir á svæðið og , í fáfræði ... Lesa meira Eftir að tilraunir stjórnvalda fara illilega úrskeiðis , þá verða leðurblökur skyndilega gáfaðar , grimmar alætur , sem ráðast á fólk við Gallup í Texas . Leðurblökusérfræðingurinn Seila Casper og aðstoðarmaður hennar Jimmy eru fengin til að ná stjórn á ástandinu , en ná þau að stöðva leðurblökurnar áður en herinn mætir á svæðið og , í fáfræði sinni , gera illt verra ? ... minna Mér sýnist ég vera sá eini hérna sem finnst þessi ( ó ) frumlega hrollvekja vera ágæt en hún er samt stór klisja , enda er stolið úr The Birds og mörgum öðrum hryllingsmyndum en er samt ágæt skemmtun fyrir einhvern sem hefur lélegan smekk á hrollvekjum ( eins og ég ) . Einhver klikkaður vísindamaður ( höfum við ekki heyrt það áður ? ) býr til leðurblökur sem eru frekar óvenjulegar en þær borða allt eins og menn , dýr og geta nagað sig inn í bíla . Þá kalla yfirvöldin í náttúrusérfræðing sem hefur unnið með leðurblökur lengi og hún ásamt samstarfsmanni sínum og fógetanum þurfa þau að útrýma leðurblökunum . En þeir sem hafa vondan smekk á hrolli ættu að sjá þessa en hinir ættu bara að halda sig heima . Það hefur liðið vika síðan ég sá Bats og notaði ég þessa viku í að hugsa um hvað ég ætti að segja um þessa heimskulegu , lélegu mynd . Það eru fá orð sem geta lýst því hversu ómerkileg hún virkilega er , en ég mun reyna . Til þess að útskýra það verð ég að segja örlítið frá söguþræðinum . Myndin fjallar um tvær fullkomnar stökkbreyttar leðurblökur sem skapaðar voru af brjáluðum vísindamanni . Leðurblökurnar myrða beljur og önnur dýr en þegar ungt par er myrt ( í einu fyndnasta atriði myndarinnar ) líst mönnum ekki á blikuna og til að rannsaka allt þetta er fengin beibið og dýrafræðingurinn-með-áherslu-á-leðurblökur Dina Meyer til að rannsaka málið . Hún er náttúrulega fullviss um það að leðurblökur hafi ekki komið nálægt þessu og eyðir mestum fyrri hluta myndarinnar í að vera skeptísk og á móti öllum skoðunum þangað til að nokkur þúsund leðurblökur ( þessar fyrstu tvær smita aðrar ) ráðast á hana og svölu , vindlareykjandi lögguna Lou Diamond Philips . Það gerist meira og minna ekki neitt í allri myndinni og er hún óeðlilega leiðinleg af hryllingsmynd að vera . Fólk gæti haldið að þessi mynd væri eitthvað lík myndum eins og Lake Placid og Deep Rising vegna svipaðs söguþráðs en munurinn gæti ekki verið meiri . Placid og Rising höfðu húmor fyrir sjálfum sér og grínuðust mikið meira en hræddu og tóku sig ekki alvarlega . Bats lítur á sig sem grafalvarlega hrollvekju , gáfulega og spennandi . Það má deila um það hvort að Bats sé fyndnari en ofangreindar myndir vegna þess að hún er oft á tíð óborganleg - leðurblökurnar eru svo HRÆÐILEGA illa gerðar að hálfa væri nóg . Og samtölin milli persónanna ... GUÐ MINN ALMÁTTUGUR ! ( Handritshöfundarnir reyna að virðast gáfulegir með því að fletta upp latneska heitinu á leðurblökum en Dina Meyer virðist bara heimskuleg þegar hún notar það . ) Hver einasta persóna er stereótýpa ( sæta , gáfaða vísindakonan , svala löggan , svarti , fyndni aðstoðarmaðurinn , skuggalegi prófessorinn o.s.frv. ) og handritið er með því ömurlegasta sem hefur verið kvikmyndað . Þegar maður sér svona myndir verður maður að spyrja sig : AF HVERJU ? Hverjum datt það í hug að þetta yrði góð mynd ? Sæmileg mynd ? La-la mynd ?! Þessi mynd er svo óendanlega léleg að það yrði hrós að kalla hana ömurlega lélega . Lois Morneau á ekki að fá að gera kvikmyndir framar og legg ég til þess að honum verði refsað með því að þurfa að horfa á sköpunarverk sitt . Tvisvar í röð ( oftar væri bara ómannúðlegt ) . Ég verð að kalla þessa mynd þá verstu sem ég hef séð vegna þess að allar aðrar lélegar myndir hafa a.m.k. einhvern einn hlut sem hægt væri að gefa meira en 2 af 10 . Bats gerir ekki nokkurn skapaðan hlut sem ég gæti hugsað mér að gefa meira en 1 af 10 í einkunn og ef ég fengi að ráða þá fengi hún mínus-einkunn . Svona -100 , eða eitthvað þar um bil . Ekki sjá Bats . Ekki .